मुंबई: भारतीय तेज गेंदबाज भुवनेश्वर कुमार को लगता है कि आगामी ऑस्ट्रेलियाई दौरा चुनौतीपूर्ण होगा, भले ही मेजबान टीम अपने दो स्टार खिलाड़ियों - डेविड वॉर्नर और स्टीव स्मिथ के बिना मैदान पर उतरेगी। भारत के इस अठाईस वर्षीय गेंदबाज को यह भी लगता है कि कोई भी विदेशी दौरा आसान नहीं होता। उन्होंने सोमवार को पत्रकारों से कहा, 'यह (आस्ट्रेलियाई दौरा) चुनौतीपूर्ण होगा, कोई भी दौरा आसान नहीं होता। लेकिन ऑस्ट्रेलिया दौरा चुनौतीपूर्ण होगा क्योंकि जब आप अपने देश के बाहर खेलते हो तो आपको कुछ निश्चित परिस्थितियों के अनुरूप ढलने की जरूरत पड़ती है। गेंदबाजों के लिये यह आसान नहीं होता क्योंकि इन दिनों गेंद में ज्यादा मूवमेंट नहीं होता।'